Source: https://finlex.fi/fi/laki/alkup/1997/19971088
Timestamp: 2019-10-15 18:04:20+00:00

Document:
Asetus esiintyvien taiteilijoiden eläkekassan… 1088/1997 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1997 › 1088/1997
1088/1997
Asetus esiintyvien taiteilijoiden eläkekassan ohjesäännön sisältävän asetuksen muuttamisesta
muutetaan 13 päivänä syyskuuta 1985 annetun esiintyvien taiteilijoiden eläkekassan ohjesäännön sisältävän asetuksen (762/1985) nimike, 1 §, 2 §:n 2 momentti, 3 §, 5 §:n 3 momentin 1 kohta, 9 §, 10 §, 11 §:n 2 momentti ja 20 §,
sellaisina kuin niistä ovat 2 §:n 2 momentti ja 10 § osaksi asetuksessa 948/1995, sekä
esiintyvien taiteilijoiden ja eräiden erityisryhmien eläkekassan ohjesäännöstä
Esiintyvien taiteilijoiden ja eräiden erityisryhmien eläkekassan, jäljempänä eläkekassan, tehtävänä on huolehtia taiteilijoiden ja eräiden erityisryhmiin kuuluvien työntekijäin eläkelaissa (662/1985) tarkoitetun työntekijän eläketurvan järjestämisestä siinä laajuudessa kuin mainitussa laissa ja sen nojalla säädetään tai määrätään. Eläkekassa ei saa harjoittaa muuta kuin edellä tarkoitettua toimintaa.
Eläkekassan kotipaikka on Helsinki.
Jäsenet valitaan kahdeksi kalenterivuodeksi kerrallaan. Erityisestä syystä jäsen voidaan kuitenkin vapauttaa tehtävästään kesken toimikauden.
Valtuuskuntaan, jonka asettaa eläketurvakeskus, kuuluu puheenjohtaja ja varapuheenjohtaja sekä kaksikymmentä muuta jäsentä, joista kymmenen tulee edustaa työnantajia ja kymmenen työntekijöitä. Heidän palkkionsa vahvistaa eläketurvakeskus. Puheenjohtajaa ja varapuheenjohtajaa lukuun ottamatta on kullekin jäsenelle nimitettävä henkilökohtainen varajäsen.
Työnantajien ja työntekijöiden edustajien nimittämistä varten on eläketurvakeskuksen varattava eläkekassan toimintapiiriin kuuluvien työalojen edustavimmille työnantaja- ja työntekijäjärjestöille tilaisuus tehdä ehdotuksensa jäseniksi. Jos jäsen tai varajäsen eroaa tehtävästään kesken toimikauden, on hänen tilalleen toimikauden jäljellä olevaksi ajaksi nimitettävä vastaavasti uusi jäsen tai varajäsen edellä säädetyssä järjestyksessä.
1) toimitettava joka toinen vuosi hallituksen jäsenten ja heidän varajäsentensä vaali;
Hallitukseen kuuluu eläketurvakeskuksen määräämä puheenjohtaja ja varapuheenjohtaja sekä kymmenen valtuuskunnan valitsemaa eläkekassan toimintapiiriin kuuluvia työaloja edustavaa muuta jäsentä, joista viiden tulee edustaa työnantajia ja viiden työntekijöitä. Puheenjohtajaa ja varapuheenjohtajaa lukuun ottamatta on kullekin jäsenelle valittava henkilökohtainen varajäsen. Jos jäsen tai varajäsen eroaa tehtävästään kesken toimikauden, on hänen tilalleen jäljellä olevan toimikauden ajaksi valittava vastaavasti uusi jäsen tai varajäsen. Hallituksen jäsenillä ja varajäsenillä tulee olla riittävä työeläkevakuutustoiminnan tuntemus.
1) huolehtia eläkekassan hallinnosta ja toiminnan asianmukaisesta järjestämisestä;
2) päättää eläkeasioiden ratkaisemisesta;
3) laatia vuosittain eläkekassan tilinpäätös, joka käsittää myös toimintakertomuksen;
4) huolehtia, että kirjanpidon ja varainhoidon valvonta on asianmukaisesti järjestetty;
5) hyväksyä eläkekassan sijoitussuunnitelma ja päättää eläkekassan varojen sijoittamisesta;
6) hyväksyä vakuutusmaksun laskemisperusteet;
7) ottaa ja erottaa eläkekassan toimitusjohtaja sekä päättää hänen palkkauksestaan ja muista toimenhoidon ehdoista;
8) ottaa ja erottaa eläkekassan muut toimihenkilöt sekä päättää heidän palkkauksestaan ja muista toimenhoidon ehdoista; sekä
9) kantaa ja vastata eläkekassan puolesta.
Hallitus voi asettaa eläke- ja sijoitusasiain käsittelyä varten jaostoja ja käyttää apunaan asiantuntijoita. Hallituksella on niin ikään oikeus siirtää eläke- ja sijoitusasiat tai osa niistä jaoston, toimitusjohtajan tai muun toimihenkilön ratkaistavaksi. Jaoston jäseniksi voidaan nimetä myös hallituksen ulkopuolisia asiantuntijoita.
Eläkejaoston ja sijoitusjaoston jäsenet nimetään eläkekassan hallituksen varsinaisista jäsenistä tai heidän henkilökohtaisista varajäsenistään. Jos mainittuihin jaostoihin on tarpeen nimetä jäseniä hallituksen ulkopuolelta, hallitus nimeää nämä jäsenet eläkekassan toimintapiiriin kuuluvien työalojen edustavimpien työnantaja- ja työntekijäjärjestöjen ehdotuksesta.
Hallitus voi antaa 1 momentin 8 ja 9 kohdassa mainitut asiat jäsenensä, toimitusjohtajan tai muun toimihenkilön tehtäväksi.
Hallitus on päätösvaltainen, kun saapuvilla on vähintään kuusi jäsentä, heidän joukossaan joko puheenjohtaja tai varapuheenjohtaja ja ainakin yksi työnantajien ja yksi työntekijöiden edustaja.
Toimitusjohtajan tulee hoitaa eläkekassan juoksevaa hallintoa hallituksen antamien ohjeiden ja määräysten mukaisesti. Toimitusjohtajan on huolehdittava siitä, että kirjanpito on lain mukainen ja varainhoito luotettavalla tavalla järjestetty.
Eläkekassan tulee vuosittain kahden viikon kuluessa tilinpäätöksen vahvistamisesta toimittaa asianomaisen ministeriön vahvistaman kaavan mukainen kertomus toiminnastaan ja tilastaan ministeriölle.
Asianomaisella ministeriöllä on oikeus kohtuullisessa ajassa saada muutakin kirjallista selvitystä eläkekassan toiminnasta ja se voi muullakin tavalla tarkastaa eläkekassan toimintaa. Sama oikeus on eläketurvakeskuksella eläkkeiden ja muiden etuuksien sekä työsuhde- ja muiden eläketurvan perusteena olevien tietojen osalta.
1 §2 §3 §5 §9 §10 §11 §12 a §20 §

References: §2
 §3
 §5
 §9
 §10
 §11
 §12
 §20